Stúlkunni sem var bjargað úr snjóflóði á Flateyri er ekki í lífshættu . Hún var flutt með varðskipinu Þór á Ísafjörð . Tvö stór snjóflóð féllu á Flateyri um miðnætti í gærkvöldi og var stúlkunni bjargað úr öðru þeirra . Fréttablaðið / Aðsend Miðvikudagur 15. janúar 2020 Auglýsing Stúlkan sem lenti í snjóflóðinu á Flateyri er komin sjúkrahúsið á Ísafirði og ert talin vera úr allri lífshættu . Þetta hefur Ríkisútvarpið eftir Hlyn Snorrasyni , yfirlögregluþjóni í aðgerðastjórn á Ísafirði . Hún er ekki talin vera alvarlega slösuð . Tvö stór snjóflóð féllu á Flateyri um miðnætti í gærkvöldi og var stúlkunni bjargað úr öðru þeirra , en það er talið hafa farið snjóflóðavarnargarðinn fyrir ofan bæinn . Stúlkan var föst undir flóðinu í um hálftíma og var flutt um borð í varðskipið Þór , þar sem hlúð var að henni og hún flutt á Ísafjörð . Ófært er landleiðina og segir Hlynur í samtali við Rúv að það torveldi að koma mannskap og björgun á milli staða . Það hafi komið sér vel að Þór hafi verið á Vestfjörðum í nokkra daga .